jkorsvik/nowiki_second_scrape_merged huggingface dataset:
Józef Cyrankiewicz

Józef Adam Zygmunt Cyrankiewicz (født 23. april 1911 i Tarnów i daværende Galizien i Østerrike-Ungarn, død 20. januar 1989 i Warszawa) var en polsk politiker, kjent som Polens statsminister i perioden 1947 til 1952, og igjen fra 1954 til 1970, hvor sistnevnte periode er den lengste noen har hatt embetet i landets historie.


== Liv og virke ==


=== Bakgrunn ===

Cyrankiewicz stammet fra en famlie som stod nasjonaldemokratene nær. Under sine studer ved Det jagellonske universitet i Kraków kom han i kontakt med denm sosialistiske bevegelse og sluttet seg til det polske sosialistiske parti (PPS). Fra 1935 til 1939 var han med i Krakóws distriktsarbeiderkomité.
Under andre verdenskrig tjenestegjorde han som reserveoffiser i den polske hæren, samtidig som han var aktiv i den sosialistiske motstandsbevegelsen ZWZ. I 1940 ledet han gruppe som lykkes med å få fri Jan Karski fra fengselssykehuset i Presov. I 1942 ble han tatt til fange av Wehrmacht og sendt til konsentrasjonsleiren i Auschwitz. I 1944 ble han flyttet til Mauthausen-Gusen, hvor han satt frem til han ble sluppet fri av United States Army ved krigens slutt.


=== Sosialistisk og kommunistisk politiker ===
I perioden 1945 til 1948 var Cyrankiewicz generalsekretær i det polske sosialistiske partiet PPS, hvor han bidro til sammenslutningen av sosialister og kommunister i partiet. I perioden 1948 til 1971 var han medlem av sentralkomiteen i politibyrået i det styrende kommunist-/arbeiderpartiet PZPR. 

I 1948 vitnet han i saken mot Witold Pilecki som også hadde vært i Auschwitz. Pilecki ble henrettet.Han ble valgt til statsminister i to omganger, første periode i 1947 til 1952 og for andre gang i perioden 1954 til 1970.
Sammen med østtyske Otto Grotewohl undertegnet han i juni 1950 Görlitzavtalen med Den tyske demokratiske republikk (DDR) som fastsatte Oder-Neisse-grensen. Den 7. desember 1970 undertegnet Cyrankiewicz for Polen og Willy Brandt (som tidligere hadde gjort sitt berømte knefall foran minnesmerket for ofrene for ghettooppstanden i Warszawa) for Forbundsrepublikken Tyskland traktaten om grunnlagene for normalisering av de gjensidige forbindelser, hvorved Vest-Tyskland anerkjente Oder-Neisse-grensen.Etter opptøyene i de polske østersjøbyene i 1970 ble han valgt til formann i statsrådet (tilsvarende dagens presidentrolle), et embete han beholdt frem til 1972. 
Cyrankiewicz døde den 20. januar 1989 i Warszawa, kun få måneder før regimet han trofast arbeidet for ble oppløst.


== Referanser ==


== Litteratur ==
Dubiel Paweł, Kozak Józef: Polacy w II wojnie światowej: kim byli, co robili, Oficyna Wydawnicza RYTM Warszawa 2003, ISBN 83-7399-054-2
Lipiński, Piotr: Towarzysze Niejasnego, Wydawnictwo Prószyński i Spółka Warszawa 2003, ISBN 83-7337-310-1
Matelski, Dariusz: Działalność Stowarzyszenia "Poznański Czerwiec '56" w latach 1989-2008, Książka dedykowana prof. Edmundowi Makowskiemu (1931–2000), Poznań 2008, ISBN 978-83-87350-61-1
Słownik biograficzny Europy Środkowo-Wschodniej XX wieku, Wydawnictwo Rytm Warszawa 2005, ISBN 83-7399-084-4


== Eksterne lenker ==
(en) Józef Cyrankiewicz – kategori av bilder, video eller lyd på Commons
Edward Wangberg

Edward (Edvard) Einarsen Wangberg (født 15. november 1913 i Trondheim, død 30. juli 1983 i Trondheim) var en norsk skøyteløper. Han representerte Trondhjems Skøiteklub og Hamar Idrettslag.
Wangberg tok bronse i NM, allround i både 1939 og 1940. Han kom på 8.-plass sammenlagt i EM i 1936, og deltok i vinter-OL i Garmisch-Partenkirchen i 1936 med 20.-plass på 5000 meter og 18.-plass på 10 000 meter. Han deltok også i VM i 1936, men ble uplassert. Under VM i 1937 på Frogner stadion kom Wangberg på 7.-plass. Han deltok men ble uplassert i både EM i 1938 og VM i 1939.


== Referanser ==


== Eksterne lenker ==
(en) Edward Wangberg – Olympics.com 
(en) Edward Wangberg – Olympic.org 
(en) Edward Wangberg – Olympedia 
(en) Edward Wangberg – Sports-Reference (OL-resultater – arkivert) 
(en) Edward Wangberg – Speedskatingbase.eu 
(en) Edward Wangberg – SpeedSkatingNews.info 
(en) Edward Wangberg – SpeedSkatingStats.com
Even Godager

Even Godager (født 26. mars 1869, død 30. juni 1942) var en norsk skøyteløper. Han representerte Hamar Idrætsforening. Godager var med å stifte Norsk Skøiteforbund på møtet den 27. februar 1893 og ble der valgt inn som viceformand for perioden 1893–1894 et verv han også hadde 1896–1897.Godager vant de tre første uoffisielle NM på skøyter, allround i 1887, 1888 og 1889. Han deltok også i det andre uoffisielle VM på skøyter, allround i 1890, men ble uplassert.


== Personlige rekorder på dagens normaldistanser ==


== Referanser ==


== Kilder ==
Profil på SkateResults.com (død lenke)
"NM"-medaljer Senior i NSF's statistikkarkiv – pdf-fil Arkivert 27. februar 2014 hos Wayback Machine.


== Eksterne lenker ==
(en) Even Godager – Speedskatingbase.eu 
(en) Even Godager – SpeedSkatingNews.info 
(en) Even Godager – SpeedSkatingStats.com 
Norsk Skøytesports navn og tall 1893–2011 Arkivert 22. mars 2014 hos Wayback Machine. Med alle dens tingvalgte komiteer og utvalg, på Norges skøyteforbunds .pdf-dokument
Herman Bellstedt

Herman Bellstedt (født 12. februar 1858 i Bremen, Tyskland, død 8. juni 1926 i San Francisco, California) var en berømt kornettist og komponist. 
Bellstedt spilte sammen med Benjamin Bent i Patrick Gilmores Band fra 1889 til 1892 og satt ved siden av selveste Herbert Lincoln Clarke i The Sousa Band fra 1904 til 1906. I perioden 1906 til 1909 spilte han i Fredrick N. Innes' Band, hvor Bellstedt erstattet den legendariske kornettisten Bohumir Kryl – mannen med det fabelaktige omfanget! Deretter, i 1913, ble Bellstedt lærer ved konservatoriet i Cincinnati; hvor han blant andre hadde Frank Simon (1889–1967) som elev. 
Napolivariasjoner er muligens Bellsteds mest kjente verk. Han skrev i alt 53 verk for blåseorkester, hvorav 20 er soloverk. Napoli er et variasjonsverk i virtuos Bellstedt-stil over melodien Funicoli Funicola (komponert av Luigi Denza i 1880 ifm åpningen av taubanen Il Funiculare i Napoli).


== Referanser ==
Ballettsko

Ballettsko er lette sko spesielt laget for ballettdansing. De kan være laget av mykt lær, lerret eller sateng, og har fleksible, tynne såler. Tradisjonelt bruker kvinnelige dansere rosa sko mens mannlige dansere bruker hvite. Hudfargede sko – som gir inntrykk av å danse barføtt – blir i moderne balletter brukt av både menn og kvinner. Ballettsko må passe svært tett til foten, både for sikkerhetens skyld og for maksimal fleksibilitet.
Alle ballettdansere bruker myke ballettsko for hoveddelen av en ballett.  Mer viderekomne kvinnelige dansere kan skifte til tåspissko for spesielt krevende scener.
Zbigniew Wassermann

Zbigniew Franciszek Wassermann (17. september 1949 – 10. april 2010) var en polsk politiker. Han var medlem av Sejm, det polske parlamentet, hvor han representerte partiet Lov og rettferdighet (Prawo i Sprawiedliwość).  Han omkom i flyulykken ved Smolensk 10. april 2010.
Wassermann var født i Kraków.  Han studerte ved Det jagellonske universitet hvor han tok sin jurist-eksamen.
Fra november 2005 til november 2007 var han statsråd i regjeringene til Kazimierz Marcinkiewicz og Jaroslaw Kaczynski.
Beat Repeat

Beat Repeat er et musikkalbum med Per Eriksen. Det ble utgitt i 2007.


== Sporliste ==
«Elephants Toe» 4:12
«Marimbula» 4:16
«Echoes of the Past» 3:53
«So They Say» 3:36
«Mount Everest» 3:39
«Little Village» 3:24
«Center of the Beat» 3:40
«The Black Hole» 4:31
«Blue Clay» 3:59
«Curves» 3:34
«Mountain View» 5:10
Center of the Beat

Center of the Beat er Per Eriksens debutalbum. Det ble utgitt i 1994.


== Sporliste ==
«Kaleidoscope» 6:22
«Curves» 5:14
«Center of the Beat» 3:57
«Mount Everest» 4:28
«Echoes of the Past» 5:19
«Spirits» 5:26
«Forever There» 5:23
«Kalahari» 3:37
«The Black Hole» 7:19
Cheytac M200 intervention

Cheytac M200 Intervention er en nyutviklet skarpskytter-rifle som nettopp er tatt i bruk av den amerikanske hæren. Det er en rifle med sylinderlås og ekstrem presisjon.


== Se også ==
Liste over skarpskyttergeværer
6. serierunde i Tippeligaen 2010

6. serierunde i Tippeligaen 2010 startet onsdag 14. april med fire kamper klokken 19, etterfulgt av kampen mellom Rosenborg og Brann på Lerkendal stadion klokken 20. Ytterligere to kamper ble spilt torsdag 15. april med Molde mot Strømsgodset klokken 18 og Sandefjord mot Vålerenga klokken 20. Runden ble avsluttet først onsdag 21. april med Stabæk mot Hønefoss klokken 19 fordi Stabæks hjemmebane Telenor Arena var opptatt den opprinnelige kampdagen.


== Fakta ==


== Referanser ==
Gammel er min fjord

Gammel er min fjord er et musikkalbum med Erik Bye. Det ble utgitt i 1974.


== Sporliste ==
«En sang under skjorta er alt jeg har» 2:02
«Den gamle Odyssevs» 3:43
«Sigbjørnslåtten» 3:08
«Skip i stua» 3:10
«Portrett i januar» 3:18
«Venezuela» 2:18
«Gammel er min fjord» 2:20
«Vilborg og Olav-kongen» 3:41
«Vår Herres klinkekule» 3:08
«Olsen» 4:16
«Land and sky» 4:09


== Eksterne lenker ==
(en) Gammel er min fjord på Discogs
Stenurella nigra

Svart blomsterbukk (Stenurella nigra) er en bille som tilhører familien trebukker (Cerambycidae). Den er nokså vanlig langs kysten av Østlandet og Sørlandet i Norge.


== Utseende ==
En nokså liten (6–9 mm), slank trebukk, blankt svart (uten spor av metallglans) bortsett fra undersiden av bakkroppen som er oransjerød. Arten kan ikke forveksles med noen annen nordisk blomsterbukk da ingen andre har denne fargekombinasjonen. Antennene er svarte og nesten så lange som kroppen. Hodet er omtrent så langt som bredt, fasettøynene ikke utstående. Pronotum er hvelvet, klokkeformet sett ovenfra, bakhjørnene trukket ut til spisse pigger. Pronotum ved roten er like bredt som dekkvingene. Disse er grovt punkterte med korte hår, skuldrene er avrundede og dekkvingene er svakt avsmalnende fra skuldrene bakover. Beina er lange og svarte.


== Levevis ==
Larven utvikler seg i døde greiner og spinkle stammer av ulike løvtrær, blant andre eik, alm, hassel, bjørk og trollhegg. Disse greinene har gjerne svakt utviklet hvitråte. Larveutviklingen tar to år. De voksne billene kan finnes på blomster i juni-juli.


== Utbredelse ==
Arten er utbredt i Europa, unntatt de nordligste delene, og videre østover til Iran. I Norge er den forholdsvis vanlig langs kysten vestover til Kristiansand.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae  – 130 arter i Europa
Stammen Lepturini Latreille, 1802
svart blomsterbukk, Stenurella nigra (Linnaeus, 1758) (synonymer Leptura nigra)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Stenurella nigra


== Eksterne lenker ==
(en) Stenurella nigra i Encyclopedia of Life 
(en) Stenurella nigra i Global Biodiversity Information Facility 
(no) Stenurella nigra hos Artsdatabanken 
(sv) Stenurella nigra hos Dyntaxa 
(en) Stenurella nigra hos Fauna Europaea 
(en) Stenurella nigra hos NCBI 
(en) Kategori:Stenurella nigra – bilder, video eller lyd på Wikimedia Commons 
(en) Stenurella nigra – galleri av bilder, video eller lyd på Wikimedia Commons 
Stenurella nigra – detaljert informasjon på Wikispecies
Jeg vet en vind

Jeg vet en vind er et musikkalbum med Erik Bye. Det ble utgitt i 1972.


== Sporliste ==
«Oles vise»
«Ridder rid av gårde»
«Så spiller vi harmonica»
«Alf»
«Sank løv til et leie og kvist til et bål»
«Gudmund Gudmundson»
«Hildringstimen»
«Vesle jente»
«Whoop jamboree»
«Apollo»
«Margaretas vise»
«Jeg vet en vind»


== Eksterne lenker ==
(en) Jeg vet en vind på Discogs
Leif Norgren

Leif Norgren (født 18. mars 1963) er en svensk kjelkehockeyspiller. Han er back, og spiller for Nacka HI. 


== Meritter ==
Paralympiske vinterleker 2006
6.-plassEM i kjelkehockey 2005
SølvVM i kjelkehockey 2004
BronseParalympiske vinterleker 2002
BronseVM i kjelkehockey 2000
BronseParalympiske vinterleker 1998
BronseVM i kjelkehockey 1996
Gull


== Eksterne lenker ==
Profil på Svenska Handikappidrottsförbundet
Paralympiske resultater
Johan Schwartz

Jens Johan Schwartz (født 7. desember 1877, død 25. desember 1920) var en norsk skøyteløper. Han representerte Kristiania Skøiteklub. 
Schwartz vant EM på skøyter, allround i Davos i 1902, og tok samme år sølv i NM på skøyter, allround. Han var tredje beste løper under VM i 1902. I 1903 vant Schwartz NM på skøyter, allround, og var også beste løper under EM i 1903 og VM i 1903. Han ble ikke europa- eller verdensmester i 1903 på grunn av regelen om at man måtte vinne minst to distanser i EM og tre i VM for å bli kåret til mester.


== Referanser ==


== Kilder ==


== Eksterne lenker ==
(en) Johan Schwartz – Speedskatingbase.eu 
(en) Johan Schwartz – SpeedSkatingNews.info 
(en) Johan Schwartz – SpeedSkatingStats.com
John Barrow

John Barrow (født 19. juni 1764 på Dragley Beck i Ulverston i Lancashire, død 23. november 1848 i London) var en engelsk embedsmann og geograf og kronikør. Som annensekretær ved Admiralitetet organiserte han tidlig på 1800-tallet en rekke oppdagelsesferder, fra Afrika til Nordishavet, også for å sysselsette de britiske marineoffiserer som etter seieren over Napoleon var uten oppdrag.


== Liv og virke ==


=== Bakgrunn ===
John Barrow var eneste barn av garveren Roger Barrow i landsbyen Dragley Beck i menigheten Ulverston i Lancashire. Han gikk på Town Bank grammar school i Ulverston, men sluttet som 13-åring for å grunnlegge en søndagsskole for de fattige.


=== Tidlig virke ===
John Barrow var først ledende ansatt ved et jernstøperi i Liverpool og ble deretter matematikklærer ved en skole i Greenwich utenfor London. En av hans elever der var sønn av diplomaten Sir George Staunton (1737–1801). Det var ved Stauntons innflytelse at han ble på den senere offisielle sendeferd til Kina.


=== Reisende, geograf ===
Etter å ha ervervet seg nautiske kunnskaper, ble han ansatt hos George Macartney som privatsekretær, fulgte med ham til Kina som regnskapsmann, og studerte med stor interesse dette lands folk og språk. Barrow lærte seg kinesisk og skrev artikler om språket i Quarterly Review. Den beretning som gesandskapssekretær Sir George Staunton utgav, inneholder flere betydelige bidrag ført i pennen av Barrows. I 1804 publiserte han dessuten sin egen beretning, Travels in China. Selv om  Barrow etter sin hjemkomst i 1794 offisielt ikke lengre stelte med offisielle kinesiske anliggender, ble han ofte tatt med på råd av den britiske regjering.Han besøkte deretter, fremdeles som Macartneys sekretær, Sør-Afrika, der han fikk i oppdrag å megle mellom boerne og urbefolkningen. I denne sammenheng foretok han en meget omfattende reise med betydelige geografiske resultater som han beskrev i Travels in the Interior of Southern Africa (1801–04).
Etter tilbakekomsten til England ble han i 1804 andresekretær i Admiralitetet og arbeidet i 40 år for den britiske arktisforskningen gjennom å støtte oppdagelsesreiser. Han deltok selv i planleggingen, blant annet av William Edward Parry, John Franklin og Frederick William Beecheys reiser. Han deltok i stiftelsen av Geographical Society i 1830 og var foreningens visepresident frem til sin død. 
Han ble opphøyet til baronett i 1835 og utga sin selvbiografi i 1847.


== Oppkallinger ==
En rekke steder er oppkalt etter Sir John Barrow :

Point Barrow, et kapk på Alaskas nordkyst
Barrow Strait, et sund i kanadisk Arktis
Barrow Island, en øy i Western Australia
Kapp Barrow, et kapp i østlige Antarktis
Kapp Barrow, er kapp i vestlige Antarktis


== Referanser ==


== Kilder ==
 Denne artikkelen er helt eller delvis basert på materiale fra Barrow, John i Nordisk familjebok, utgitt mellom 1904 og 1926 – i dag offentlig eiendom.
Necydalis major

Stor kortvingebukk (Necydalis major) er en bille som tilhører familien trebukker (Cerambycidae). Den er ikke vanlig, men er funnet spredt over mye av Norge.


== Utseende ==
En stor (21–32 mm), slank, ganske vepselignende trebukk. Arten kan ikke forveksles med noen annen nordisk bille. Dekkvingene er ganske korte slik at flygevingene stikker ut bak dem (de kan ikke foldes innunder dekkvingene), disse holdes normalt foldet rundt den lange, slanke bakkroppen. Billen er mørkbrun til svart på farge, dekkvingene rødbrune, beina rødlige bortsett fra spissen av baklårene som er svart. Antennene utgjør litt over 1/3 av den lange og slanke kroppens lengde. Hodet er kort og bredt, og holdes loddrett. Pronotum er omtrent sylindrisk, med noen kraftige knøler litt bak midten. De korte dekkvingene er avrundede, blanke og fint punkterte. Bakkroppen er langt og sylindrisk. Beina er lange og slanke, bortsett fra lårene som er tydelig kølleformet. Larven er opptil 3 centimeter lang, hvit, langstrakt med tre par synlige bein. Hodekapselen er blekgul.


== Levevis ==
Larvene utvikler seg i tørre gadd av løvtrær, særlig bjørk, osp og or. Hunnene legger gjerne egg på trær som er drept av skogbranner. Trærne må være stående og soleksponerte for å være brukbare for denne arten, men veden kan være ganske hard. Larven borer dypt inn i veden og bruker minst tre år på utviklingen. De voksne billene er aktive i juni-juli. De besøker sjelden blomster og tar trolig ikke næring til seg, og lever bare et par uker. De gjelder for å være sky (et uvanlig trekk hos biller) og unngår mennesker. Om man holder en slik trebukk i hånden bøyer den bakkroppen opp som om den ville stikke, den etterligner slik vepsene som den ligner på. Men dette er bare bløff, billen har ingen brodd.
Arten er i dag regnet som truet på grunn av mangel på egnede yngletrær.


== Utbredelse ==
Arten er utbredt i store deler av Europa og videre østover til Sakhalin, men den er uvanlig de fleste steder. I Norge er det spredte funn nord til Nordland med et kjerneområde på Østlandet.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien kortvingebukker, Necydalinae  – 70 arter, 2 i Europa
stor kortvingebukk, Necydalis major Linnaeus, 1758


== Referanser ==


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Necydalis major


== Eksterne lenker ==
(en) Necydalis major i Global Biodiversity Information Facility 
(no) Necydalis major hos Artsdatabanken 
(sv) Necydalis major hos Dyntaxa 
(en) Necydalis major hos Fauna Europaea 
(en) Necydalis major hos NCBI 
(en) Kategori:Necydalis major – bilder, video eller lyd på Wikimedia Commons 
(en) Necydalis major – galleri av bilder, video eller lyd på Wikimedia Commons 
Necydalis major – detaljert informasjon på Wikispecies
Ole Olsen (skøyteløper)

Ole Olsen (født 29. januar 1897, død 3. januar 1924, av tuberkulose) var en norsk skøyteløper. Han representerte Kristiania Skøiteklub og senere Kristiania Idrettsforening.
Olsen tok sølv i EM på skøyter, allround i 1922, og vant NM på skøyter, allround i 1921 og 1923. Han tok bronse i NM i 1920, og kom på 4.-plass i VM i 1922, 5.-plass i EM i 1923 og 5.-plass i VM i 1923. Kort tid etter skøytesesongen 1923 fikk han konstatert sykdommen tuberkulose. Utover året ble han sykere og sykere og måtte til slutt gi tapt for sykdommen 3. januar 1924, bare 26 år gammel. Han ble gravlagt på Nordre gravlund i Oslo og et gravmonument ble reist senere samme år med midler fra kolleger i idrettsmiljøet. 


== Se også ==
Liste over norske idrettspersoner på sokkel


== Referanser ==


== Eksterne lenker ==
(en) Ole Olsen – Speedskatingbase.eu 
(en) Ole Olsen – SpeedSkatingNews.info 
(en) Ole Olsen – SpeedSkatingStats.com 
Ole Olsen på The-Sports.org
Arild Sæther

Arild Sæther (født 8. august 1940) er en norsk professor emeritus i samfunnsøkonomi ved Universitetet i Agder som han har vært tilknyttet siden 1970. Siden 2012 har han vært tilknyttet Agder Vitenskapsakademi. 
Sæther har særlig publisert forskningsarbeider i skjæringspunktet mellom økonomi, idéhistorie og økonomisk historie.Siden rundt 1990 har Sæther forsket mest på økonomisk idéhistorie, og i sentrum står den tyske naturrettsfilosofen Samuel von Pufendorf som hadde stor betydning for moderne samfunnsøkonomi. Sæther avla i 2017 doktorgrad ved Norges handelshøyskole i Bergen med avhandlingen «Samuel Pufendorf: The Grandfather of Modern Political Economy?», utgitt samme år med tittelen Natural Law and the Origin of Political Economy: Samuel Pufendorf and the History of Economics.   
Sæther har hatt en del forskningssamarbeid med Tore Jørgen Hanisch og Ib Erik Eriksen. Sammen med Eriksen publiserte Sæther i 2014 artikkelen Ragnar Frisch and the Postwar Norwegian Economy, som kritiserer den omfattende planøkonomien i Norge etter krigen. 
I perioden 1995–1997 var Sæther professor ved European Institute of Public Administration EIPA i Maastricht i Nederland. Fra 1998 til 2001 var han direktør i Østersjørådets (Council of the Baltic Sea States) organisasjon EuroFaculty, som stod for universitetsreformer i Tartu, Riga og Vilnius.


== Referanser ==


== Eksterne lenker ==
(no) Publikasjoner av Arild Sæther i forskningsdokumentasjonssystemet CRIStin
(no) Publikasjoner av Arild Sæther i BIBSYSDen glemte avhandling – Arild Sæther & Tore Jørgen Hanisch
Keynesian economics and the Oslo School - Arild Sæther & Ib Eriksen
John Røst

John Røst (født 4. februar 1887 i Trondheim, død 23. mars 1944) var en norsk skøyteløper og friidrettsutøver i spydkast. Han representerte Norge og Trondhjems Skøiteklub på skøyter og Sportsklubben Brage i friidrett.


== Skøyter ==
Røst vant NM på skøyter, allround i 1906, og han ble nummer 5 i NM på skøyter, allround i Trondhjem i 1907. Han kom på en uoffisiell 6.-plass i VM på skøyter, allround i Trondhjem i 1907 like etter at han akkurat hadde fylt 20 år.


=== Personlige rekorder på skøyter ===


== Friidrett ==
Under NM i friidrett 1909 i Trondheim tok Røst bronse i spydkast med 71,28 meter, sammenlagt kast med høyre og venstre arm. Han var bak klubbkameraten Arne Halse (90,86 m) og Jonas Lie, Spk Snøgg (79,05 m). Røst kastet 74,43 meter på Trondhjem skøitestadion, 12. september 1908, fordelt på 41,68 + 32,75 med hhv høyre og venstre hånd. I 1910 hadde han 75,50 m som beste resultat sammenlagt.


== Referanser ==


== Eksterne lenker ==
(en) John Røst – Speedskatingbase.eu 
(en) John Røst – SpeedSkatingNews.info 
(en) John Røst – SpeedSkatingStats.com 
(en) Profil på The-Sports.org
Chris Jespersen

Chris André Jespersen (født 18. oktober 1983) er en norsk langrennsløper. Han kommer fra Skånevik og går for Strindheim Idrettslag og Team Koteng Eidissen. Fra 2008 til 2012 representerte han Byåsen Idrettslag. Han har også representert idrettslaget Korlevoll-Odda i Odda.


== Karriere ==
Jespersen ble juniorverdensmester på 30 km fri teknikk fellesstart i 2003, foran de to russiske løperne Aleksej Petukhov og Jevgenij Dementjev.
Jespersen debuterte i verdenscupen i langrenn 6. desember 2003, og hans beste individuelle plassering i et enkelt verdenscuprenn er 2.-plass i 30 km fri teknikk fra Davos 14. desember 2013. 
24. februar 2008 gikk han en etappe på det norske andrelaget som vant verdenscupstafetten i Falun foran det norske førstelaget. 
I Tour de Ski 2013/14 ble Jespersen nummer to sammenlagt. I Vinter-OL 2014 i Sotsji ble han nummer seks og beste nordmann på 15 km klassisk.
I et world cup-renn i Davos i slutten av desember 2018, lå han lenge an til å vinne, men et fall satte en stopper for det, og han endte på 5.-plass, 10,6 sekunder bak vinneren.
Han vant La Diagonela i 2020.


== Sammenlagtplasseringer i verdenscupen ==


== Referanser ==


== Eksterne lenker ==
(en) Chris Jespersen – Olympedia 
(en) Chris Jespersen – Sports-Reference (OL-resultater – arkivert) 
(en) Chris Jespersen – FIS (langrenn)